**ПРОТОКОЛ № 2**

10.09.2015 г.

 Днес, 10.09.2015 година в 15:00 часа в заседателната зала на Община Троян се събра Общинската избирателна комисия в състав:

 1. Емил Дамянов Цветанов - председател

 2. Мариета Василева Иванова – заместник-председател

 3. Елка Иванова Ангелова - секретар

 4. Павлина Минкова Комитова - член

 5. Димитър Георгиев Вучков - член

 6. Севил Юсеинова Кабакчиева-Толева - член

 7. Свилен Енчев Димитров - член

 8. Христо Колев Варчев - член

 9. Красимира Георгиева Славкова – член

 На лице е кворум. ОИК – Троян може да приема решения.

 Беше определен следния дневен ред:

I. Приемане на решение за номерацията на решенията на ОИК.

II.Приемане на решение за водене на регистрите на партии, коалиции, местни коалиции и инициативни комитети.

III. Приемане на решение относно броя на членовете на секционните избирателни комисии.

IV. Приемане на решение относно населените места на територията на община Троян, в които ще се проведат избори за кмет на кметство на изборите, насрочени за 25.10.2015г.

 След проведено поименно гласуване с 9 /девет/ гласа „за“ беше приет дневният ред за заседанието.

**По точка първа от дневния ред:**

Постъпило е предложение приетите от ОИК – Троян решения да имат последователна номерация с арабски цифри. Решенията, които се отнасят само до изборите за общински съветници и кметове да се номерират като след съответната арабска цифра се постави тире и се добавя съкращение МИ, а решенията, които се отнасят и до национален референдум на 25.10.2015г. – НР. Когато решенията се отнасят и до двата избора съответните съкращения се поставят едно след друго, като се отделят с наклонена черта.

 След проведено поименно гласуване, с 9 /девет/ гласа „за“, „против“ – няма, и на основание чл.87, ал.1, т.1 от Изборния кодекс ОИК – Троян прие следното:

**Р Е Ш Е Н И Е № 2-МИ**

Приетите от ОИК – Троян решения имат последователна номерация с арабски цифри. Решенията, които се отнасят само до изборите за общински съветници и кметове се номерират като след съответната арабска цифра се постави тире и се добавя съкращение МИ, а решенията, които се отнасят и до национален референдум на 25.10.2015г. – НР. Когато решенията се отнасят и до двата избора съответните съкращения се поставят едно след друго, като се отделят с наклонена черта.

**По точка втора от дневния ред:**

 Във връзка с указание на ЦИК, ОИК водят четири вида регистри – регистър на партиите, регистър на коалициите, регистър на местните коалиции и регистър на инициативните комитети. Всеки един от регистрите следва да има единна последователна номерация с арабски цифри. В регистъра на партиите след съответна арабска цифра да се постави тире и абревиатура „ПП“ (политическа партия). В регистъра на коалициите на партиите след съответната арабска цифра да се постави тире и абревиатура „КП“ (коалиции от партии). В регистъра на местните коалиции след съответната арабска цифра да се поставя тире и абревиатура „МК“ (местна коалиция). В регистъра на инициативните комитети след съответната арабска цифра да се поставя тире и абревиатура „ИК“ (инициативен комитет).

 ОИК приема решения за всеки вид избор (общински съветници, кмет на община или кмет на кметство) заявен от партия, коалиция или местна коалиция. Когато се иска регистрация за избор на кмет на кметство и в заявлението са посочени повече от едно кметство ОИК приема едно решение за регистрация, в което се вписват наименованията на кметствата, за които е заявена регистрацията.

 След проведено поименно гласуване, с 9 /девет/ гласа „за“, „против“ – няма, и на основание чл.87, ал.1, т.1 от Изборния кодекс ОИК – Троян прие следното:

**Р Е Ш Е Н И Е № 3-МИ**

 ОИК – Троян води четири вида регистри – регистър на партиите, регистър на коалициите, регистър на местните коалиции и регистър на инициативните комитети. Всеки един от регистрите следва да има единна последователна номерация с арабски цифри. В регистъра на партиите след съответна арабска цифра се поставя тире и абревиатура „ПП“ (политическа партия). В регистъра на коалициите на партиите след съответната арабска цифра се поставя тире и абревиатура „КП“ (коалиции от партии). В регистъра на местните коалиции след съответната арабска цифра се поставя тире и абревиатура „МК“ (местна коалиция). В регистъра на инициативните комитети след съответната арабска цифра се поставя тире и абревиатура „ИК“ (инициативен комитет).

 ОИК приема решения за всеки вид избор (общински съветници, кмет на община или кмет на кметство) заявен от партия, коалиция или местна коалиция. Когато се иска регистрация за избор на кмет на кметство и в заявлението са посочени повече от едно кметство ОИК приема едно решение за регистрация, в което се вписват наименованията на кметствата, за които е заявена регистрацията.

**По точка трета от дневния ред:**

Постъпило е предложение общият брой на членовете на СИК, включително председател, секретар, заместник-председател в община Троян при провеждане на изборите за общински съветници и кметове и национален референдум на 25.10.2015 година да бъде както следва:

* За секции до 500 избиратели включително, с изключение на секции 113400077, 113400078 и 113400079 – 7 /седем/ членове.
* За секции 113400077, 113400078 и 113400079 – 5 /пет/ членове.
* За секции над 500 избиратели – 9 /девет/ членове.

След проведено поименно гласуване, с 9 /девет/ гласа „за“, „против“ – няма, и на основание чл.87, ал.1, т.1 и чл. 92, ал.4 и ал.5 от Изборния кодекс ОИК – Троян прие следното:

**Р Е Ш Е Н И Е № 4-МИ**

Общият брой на членовете на СИК, включително председател, секретар, заместник-председател в община Троян при провеждане на изборите за общински съветници и кметове и национален референдум на 25.10.2015 година да бъде както следва:

* За секции до 500 избиратели включително, с изключение на секции 113400077, 113400078 и 113400079 – 7 /седем/ членове.
* За секции 113400077, 113400078 и 113400079 – 5 /пет/ членове.
* За секции над 500 избиратели – 9 /девет/ членове.

**По точка четвърта от дневния ред:**

По силата на § 17, ал.1 от ПЗР на изборния кодекс следните населени места в община Троян към деня на обнародването на указа на Президента за насрочване на общи избори за общински съветници и кметове, отговарят на изискванията на чл. 16, ал.1 на ЗАТУРБ, придобиват статут на кметство и в тях следва да се произведат избори за кметове на кметства, едновременно с произвеждането на общи избори за общински съветници и за кметове. Населените места са следните: с. Балканец, с. Калейца, с. Горно Трапе, с. Белиш, с. Чифлик, с. Терзийско, с. Бели Осъм, с. Шипково, с. Орешак, С. Черни Осъм, с. Дебнево, с. Гумощник, с. Врабево, с. Добродан, с. Дълбок Дол, с. Ломец, с. Борима, с. Старо село, с. Голяма Желязна и гр. Троян.

След проведено поименно гласуване, с 9 /девет/ гласа „за“, „против“ – няма, и на основание чл.87, ал.1, т.1 от Изборния кодекс и Решение № 1483-МИ/19.05.2015г. на ЦИК, ОИК – Троян прие следното:

**Р Е Ш Е Н И Е № 5-МИ**

Определя следните населени места в община Троян, в които да се произведат избори за кметове на кметства, едновременно с произвеждането на общи избори за общински съветници и за кметове. Населените места са следните: с. Балканец, с. Калейца, с. Горно Трапе, с. Белиш, с. Чифлик, с. Терзийско, с. Бели Осъм, с. Шипково, с. Орешак, С. Черни Осъм, с. Дебнево, с. Гумощник, с. Врабево, с. Добродан, с. Дълбок Дол, с. Ломец, с. Борима, с. Старо село, с. Голяма Желязна и гр. Троян.

 Заседанието приключи в 15:50 часа.

 Неразделна част от настоящият протокол е присъствен лист за заседанието на ОИК – Троян на 10.09.2015 година.